
ΤΗΣ ΕΛΛΗΝΙΚΗΣ ΔΗΜΟΚΡΛΤΙΛΣ 


4 Δεκεμβρίου 2018 


ΤΕΥΧΟΣ Α.Α.Π. 


Αρ. Φύλλου 288 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΑΛΟΤΡΙΩΣΕΩΝ ΚΑΙ ΠΟΑΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μη έγκριση τροποποίησης ρυμοτομικού σχεδίου 
για άρση ρυμοτομικής δέσμευσης για Καινωφε- 
λή Χώρα (Σχαλεία) στην ιδιακτησία κληρανόμων 
Γιαννικαπούλου Δήμητρας στην περισχή τσυ 5συ 
Δηματικαύ Σχαλείσυ τσυ σχεδίσυ πόλεως Πύργαυ 
(Θέση Καύβελας). 

2 Τροποποίηση σχεδίσυ πόλης στο Ο.Τ. 1248 της 
συνοικίας Αγίων Αναργύρων της Δ.Ε. Βόλου του 
Ενιαίου Δήμου Βόλου. 


ΑΠΟΦΑΣΕΙΣ 

Αριθμ. 254533/4558 (1) 

Μη έγκριση τροποποίησης ρυμοτομικού σχεδίου 
για άρση ρυμοτομικής δέσμευσης για Κοινωφε¬ 
λή Χώρο (Σχολείο) στην ιδιοκτησία κληρονόμων 
Γιαννικοπούλου Δήμητρας στην περιοχή του 5ου 
Δημοτικού Σχολείου του σχεδίου πόλεως Πύργου 
(Θέση Κούβελος). 

ΟΑΝΤΙΠΕΡΙΦΕΡΕΙΑΡΧΗΣ 
ΕΝΕΡΓΕΙΑΣ ΚΑΙ ΠΕΡΙΒΑΑΑΟΝΤΟΣ 
ΔΥΤΙΚΗΣ ΕΑΑΑΔΑΣ 

Έχοντας υπόψη: 

1 .Τις διατάξεις του V. 3852/2010 (ΦΕΚ87 Α77.6.2010) 
πρόγραμμα «Καλλικράτης», άρθρα 186, 282 και 283, 
όπως ισχύουν. 

2. Τις διατάξεις του π.δ. 132/2010 (ΦΕΚ 225 Α'/ 
27.12.2010) περί οργανισμού της περιφέρειας Δυτικής 
Ελλάδας και ειδικότερα το άρθρο 5, παρ. 3.α. 

3. Την αριθμ. οικ55961/643/1.3.2017 απόφαση του 
Περιφερειάρχη Δυτικής Ελλάδας περί ορισμού Αντιπε- 
ριφερειαρχών. (ΦΕΚ 111/τ. Υπαλλήλων Ειδικών Θέσεων 
και Θργάνων Διοίκησης Φορέων του Δημοσίου και Ευ¬ 
ρύτερου Δημόσιου Τομέα/9.3.2017). 

4. Την αριθμ. 69923/876/14.3.2017 (ΦΕΚ 1018/τ.Β'/ 
24.3.2017) απόφαση του Περιφερειάρχη Δυτικής Ελλάδας, 
περί μεταβίβασης αρμοδιοτήτων στους Αντιπεριφερειάρ- 


χες που ορίστηκαν από τον Περιφερειάρχη Δυτ. Ελλάδας 
και σε περιφερειακούς σύμβουλους Δυτικής Ελλάδας. 

5. Τις διατάξεις του από 17.7.1923 ν.δ/τοςπερί σχεδίων 
πόλεων και κωμών του Κράτους, όπωςτροποποιήθηκαν 
και συμπληρώθηκαν μεταγενέστερα και ειδικότερα τα 
άρθρα 1,3,7,9 και 70, όπως ισχύουν. 

6. Τις εγκυκλίους 1 /61 και 8/1975 της Υπηρεσίας Θικι- 
σμού ΥΔΕ"περί εγκρίσεως τροποποιήσεων κλπ". 

7. Την εγκύκλιο 43/80 του ΥΧΘΠ. 

8. Τις εγκυκλίους 55/88, 47/2004 του ΥΠΕΧΩΔΕ σχε¬ 
τικές με θέματα τροποποιήσεως ρυμοτομικών σχεδίων 
και την εγκ 10/12 του ΥΠΕΚΑ. 

9. Τις διατάξεις του ν. 1337/1983 (ΦΕΚ 33 Α714.3.1983) 
«Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις», όπως τροποποιήθηκαν 
και ισχύουν. 

10. Τις διατάξεις του ν. 1577/1985 (ΦΕΚ 210/τ.Α7 
18.12.1985) «Γενικός Οικοδομικός Κανονισμός» που 
παραμένουν εν ισχύ. 

11. Τις διατάξεις του ν. 2508/1997 (ΦΕΚ 124 Α / 
13.6.1997), "Βιώσιμη οικιστική ανάπτυξη των πόλεων 
κ.λπ." όπως έχει τροποποιηθεί και ισχύει. 

12. Το Κ.Β.Γί.Ν.του π.δ/τοςτης 14/27.7.1999 (ΦΕΚ580 
Δ71999) και ειδικότερα τα άρθρα 152 και 154. 

13. Τις διατάξεις του ν. 2831/13.6.2000 (ΦΕΚ 140 Α'), 
άρθρο 29 αυτού "άσκηση αρμοδιοτήτων πολεοδομικού 
σχεδιασμού", όπως συνεχίζουν να ισχύουν σήμερα και 
ειδικότερα την παρ. 4 αυτού όπως αντικαταστάθηκε με 
το άρθρο 10 του ν. 3044/2002 (ΦΕΚ 197 Α'/2002) «Μετα¬ 
φορά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας 
και Δημοσίων Έργων» και όπως αυτός συνεχίζει να ισχύει. 

14. Την κατάργηση των άρθρων 14 έως 33 του ν. 4269/ 
2014 (ΦΕΚ 142/τ.Α'/28.6.2014) και την ισχύ του π.δ. 23.2/ 
6.3.1987 «Κατηγορίες και περιεχόμενο χρήσεων γης». 

15. Τις διατάξεις του άρθρου 30, του ν. 4030/2011, 
όπως ισχύει (ΦΕΚ 249/τ.Α'/25.11.2011). 

16. Τις διατάξεις του Νέου Θικοδομικού Κανονισμού 
(ΦΕΚ79 Α'/9.4.2012) και ειδικότερα τα άρθρα 31 και 32 
όπως έχει τροποποιηθεί και ισχύει. 

17. Την με αριθμ. πρωτ. 81152/3256/3.7.2015 απόφα¬ 
ση του Γ.Γ./Α.Δ.Π.Δ.Ε. και I. για τη συγκρότηση των Συμ¬ 
βουλίων Πολεοδομικών Θεμάτων και Αμφισβητήσεων 
Περιφερειακών Ενοτήτων Π.Δ.Ε.. 

18. Το ισχύον στην περιοχή εγκεκριμένο σχέδιο 
(9.2.1940 β.δ. (ΦΕΚ Α' 63/17.2.1940) και το από 15.9.1973 
π.δ. (ΦΕΚ270ΔΊ973)). 

19. Το ισχύον εγκεκριμένο Γ.Π.Σ. Πύργου. 

20. Την υπ'αριθμ. 378/2012 απόφαση του Διοικητικού 
Πρωτοδικείου Πύργου, με την οποία ακυρώθηκε η άρ¬ 
νηση της Διοίκησης να εκδώσει τη βεβαιωτική πράξη 
περί αυτοδίκαιας άρσεως της ρυμοτομικής απαλλοτρι- 
ώσεως που επιβλήθηκε με το από 9.2.1940 β.δ. (ΦΕΚ Α' 
63/17.2.1940) και το από 15.9.1973 π.δ. (ΦΕΚ 270 Δ'/ 
1973). 

21. Τα με αριθμ. πρωτ. 552/12.5.2016, 537/28.4.2016, 
435/15.4.2016 έγγραφα της Υπηρεσίας Δόμησης του 
Δήμου Πύργου. 

22. Την με αριθμ. πρωτ. 131112/234/23.5.2016 γνωμο¬ 
δότηση της Νομικής Υπηρεσίας ΠΔΕ. 

23. Τις με αριθμ. ΑΣ 15/2017, ΑΣ77/2017, 127/2015, 
106/2014 αποφάσεις του Τριμελούς Συμβουλίου του 
Διοικητικού Πρωτοδικείου Πύργου. 

24. Την με αριθμ. πρωτ. 140324/2893/6.6.2016 εισή¬ 
γηση της ΔΙ.ΠΕ.ΧΩ.ΣΧ./Π.Δ.Ε.. 

25. Το με αριθμ. πρωτ. ΣΥΠΟΘΑ Ηλείας 69/1977/ 
19.7.2016 έγγραφο του Συμβουλίου Πολεοδομικών Θε¬ 
μάτων και Αμφισβητήσεων της Περιφερειακής Ενάτητας 
Ηλείας (ΣΥ.ΠΟ.Θ.Α. / Π.Ε. Ηλείας). 

26. Το απόσπασμα Πρακτικού της από 21.6.2016 συ¬ 
νεδρίασης, (Νο 1/2016) γνωμοδότησης του ΣΥ.ΠΟ.Θ.Α./ 
Π.Ε. Ηλείας περί αναβολής εξέτασης του θέματος. 

27. Το με αριθμ. πρωτ. ΣΥΠΟΘΑ Ηλείας 47777/1.3.2017 
έγγραφο του Συμβουλίου Πολεοδομικών Θεμάτων και 
Αμφισβητήσεων της Περιφερειακής Ενότητας Ηλείας 
(ΣΥ.ΠΟ.Θ.Α. / Π.Ε. Ηλείας). 

28. Το απόσπασμα Πρακτικού της από 14.10.2016 συ¬ 
νεδρίασης, (Νο 5/2016) γνωμοδότησης του ΣΥ.ΠΟ.Θ.Α./ 
Π.Ε. Ηλείας περί αναβολής εξέτασης του θέματος. 

29. Το με αριθμ. πρωτ. ΣΥΠΟΘΑ Ηλείας 54263/4.6.2018 
έγγραφο του Συμβουλίου Πολεοδομικών Θεμάτων και 
Αμφισβητήσεων της Περιφερειακής Ενότητας Ηλείας 
(ΣΥ.ΠΟ.Θ.Α. / Π.Ε. Ηλείας). 

30. Το απόσπασμα Πρακτικού της από 16.3.2018 συ¬ 
νεδρίασης, (Νο 2/2018) γνωμοδότησης του ΣΥ.ΠΟ.Θ.Α. / 
Π.Ε. Ηλείας περί αναβολής εξέτασης του θέματος σε επο¬ 
μένη συνεδρίαση. 

31. Το με αριθμ. πρωτ. ΣΥΠΟΘΑ Ηλείας 156474/ 
10.8.2018 έγγραφο του Συμβουλίου Πολεοδομικών Θε¬ 
μάτων και Αμφισβητήσεων της Περιφερειακής Ενάτητας 
Ηλείας (ΣΥ.ΠΟ.Θ.Α. / Π.Ε. Ηλείας). 

32. Το απόσπασμα πρακτικού της από 29.5.2018 συ¬ 
νεδρίασης, (Νο 3/2018) γνωμοδότησης του ΣΥ.ΠΟ.Θ.Α./ 
Π.Ε. Ηλείας περί ομόφωνης γνωμοδότησης σύμφωνα με 
την αριθμ. 78/2012 του Τριμελούς Διοικητικού Πρωτο¬ 
δικείου Πύργου. 

33. Ολα τα νόμιμα δικαιολογητικά που περιέχονται στο 
φάκελο της εν λόγω υπόθεσης. 

Και επειδή: 

1. Συντάχθηκε από το τμήμα Πολεοδομίας και Πολε¬ 
οδομικών Εφαρμογών της Νομαρχίας Ηλείας η αριθμ. 
4/17.9.1987 πράξη αναλογισμού για την διάνοιξη των 
ανωνύμων οδών που προβλέπονται από το σχέδιο πό- 
λεως Πύργου και ευρίσκονται γύρω από το Ε'Δημοτικό 
Σχολείο, η οποία κυρώθηκε με την αριθμ. 188/25.1.1988 
απόφαση του Νομάρχη Ηλείας. Με την αριθμ. 473Α/1989 


απόφαση του Μονομελούς Πρωτοδικείου Ηλείας, η 
οποία δημοσιεύθηκε στις 16.11.1988, καθορίσθηκε 
προσωρινή τιμή μονάδας αποζημίωσης για τα ακίνητα 
της ενδιαφερόμενης βάσει της κυρωθείσας 4/17.9.1987 
πράξης αναλογισμού αποζημίωσης. 

2. Με την από 25.6.2007 προσφυγή της η ενδιαφερό- 
μενη ζήτησε την έκδοση της διαπιστωτικής πράξης άρ¬ 
σης απαλλοτρίωσης. Κατόπιν της ανωτέρω προσφυγής, 
εκδόθηκε η αριθμ. 378/2012 δικαστική απόφαση ακύ- 
ρωσηςτηςάρνησηςτηςΔιοίκησηςναεκδώσειτη βεβαι¬ 
ωτική πράξη περί αυτοδίκαιης άρσεως της ρυμοτομικής 
απαλλοτριώσεως που επιβλήθηκε με το από 9.2.1940 
β.δ. (ΦΕΚ Α' 63/17.2.1940) και το από 15.9.1973 π.δ. (ΦΕΚ 
270Δ'/1973). 

3. Με την αριθμ. 23727/31.5.2013 αίτησή της με συνημ¬ 
μένο το από Αύγουστο 2006 τοπογραφικό διάγραμμα, 
κλπ προς το Δήμο Πύργου η ενδιαφερόμενη ζήτησε την 
τροποποίηση του ρυμοτομικού σχεδίου στην περιοχή 
του 5ου Δημοτικού Σχολείου του σχεδίου πόλεως Πύρ¬ 
γου σε συμμόρφωση με την αριθμ. 378/2012 απόφαση 
του Διοικητικού Πρωτοδικείου Πύργου όπως επιτάσσει 
το άρθρο 32 του ν. 4067/2012. Συγκεκριμένα αναφέρεται 
ότι αιτείται την άρση ρυμοτομικού βάρους για έκταση 
1.463 τμ που έχει δεσμευτεί μόνο για Σχολείο (ρυμοτο¬ 
μικό βάρος) ενώ σύμφωνα με την 378/2012 δικαστική 
απόφαση μέρος της ιδιοκτησίας της ρυμοτομείται για 
την διάνοιξη ανωνύμων οδών γύρω από το Ε Δημοτικό 
Σχολείο. 

4. Στο από Αύγουστο 2006 τοπογραφικό διάγραμμα το 
οποίο δεν είναι θεωρημένο από την Υπηρεσία Δόμησης 
του Δήμου Πύργου και στο απόσπασμα του προσωρι¬ 
νού κτηματολογικού διαγράμματος δεν προκύπτει να 
ρυμοτομείται μέρος της ιδιοκτησίας της για την διάνοιξη 
οδών γύρω από το Ε'Δημοτικό Σχολείο Πύργου και να 
ζητείται άρση απαλλοτρίωσης. 

5. Στη δικαστική απόφαση αναφέρεται ότι η προοφεύ- 
γουσα έχει στην κυριότητα της ένα ακίνητο δέκα (10) 
περίπου στρεμμάτων (τεμάχια 32,31 και 31 α του συ¬ 
νημμένου στην πράξη αναλογισμού κτηματολογικού 
πίνακα). Επίσης στην δικαστική απόφαση (σελίδα 2 αυ¬ 
τής) αναφέρεται ότι η προοφεύγουσα αιτείται για να άρει 
την ρυμοτομική απαλλοτρίωση που αφορά την διάνοιξη 
των ανωνύμων οδών που βρίσκονται γύρω από το Ε' 
Δημοτικό Σχολείο Πύργου και αναφέρεται σε ακίνητα 
(τεμάχια 31, 31α και 32) που τα ρυμοτομούμενα τους 
προκύπτουν από την 4/17.9.1987 πράξη αναλογισμού 
και για τα οποία πρόεκυψε προσωρινή τιμή μονάδας. 

6. Από την κυρωμένη 4/17.9.1987 πράξη αναλογι¬ 
σμού προκύπτει ότι γίνεται αναλογισμός όχι μόνο για 
την διάνοιξη των οδών αλλά για τον χώρο που έχει χα¬ 
ρακτηριστεί ως κοινωφελής και συγκεκριμένα ως χώρος 
σχολείου, το όποιο αντίκειται στην νομοθεσία και την 
πάγια νομολογία (ν.δ. 17.7.1923, κλπ). Συγκεκριμένα για 
τα ακίνητα που καταλαμβάνονται από χώρους κοινής 
ωφέλειαςτο διάταγμα ρυμοτομίας δεν αποτελεί κήρυξη 
απαλλοτρίωσης. Για αυτά απαιτείται απαραίτητα η έκδο¬ 
ση ιδιαίτερης πράξεως από το φορέα τους που αποτελεί 
την κήρυξη της αναγκαστικής απαλλοτρίωσης. 

7. Η ιδιοκτησία της αιτούσας της τροποποίησης είναι 
μόνο 1.463 τμ αντί των αρχικών δέκα (10) στρεμμάτων 
και έχει δεσμευτεί για χώρο Σχολείου. Στην ιδιοκτησία 

αυτή δεν υπάρχει απαλλοτρίωση λόγω ρυμοτομίας. 

8. Για την άρση του ρυμοτομικού βάρους απαιτείται 
δικαστική απόφαση από το αρμόδιο Διοικητικό Πρωτο¬ 
δικείο σύμφωνα με την πάγια νομολογία και το άρθρο 
32 του ν. 4067/2012 όπως ισχύει σύμφωνα με το χρόνο 
κατάθεσης της αίτησης τροποποίησης της φερόμενης 
ιδιοκτήτριας. 

9.0 Δήμος Πύργου δεν προέβη σε γνωμοδότηση του 
Δημοτικού Συμβουλίου ούτε ακολουθήθηκε η νόμιμη 
διαδικασία της δημοσιοποίησης, κ.λπ., σύμφωνα με το 
άρθρο 154 του Κ.Β.Π.Ν. (δημοσιοποίηση, ανάρτηση, επι¬ 
δόσεις, κλπ) μέχρι σήμερα. 

10. Τη με αριθμ. πρωτ. 131112/234/23.5.2016 γνω¬ 
μοδότηση της Νομικής Υπηρεσίας ΠΔΕ σύμφωνα με 
την οποία σαφώς δεν απορρέει υποχρέωση άρσης δέ¬ 
σμευσης συγκεκριμένου τμήματος των ακινήτων της 
προσφεύγουσας για την ανέγερση σχολείου αφού δεν 
ζητήθηκε από το δικαστήριο. 

11. Η Δ/νση Περιβάλλοντος και Χωρικού Σχεδιασμού 
της Π.Δ.Ε. με την αριθμ. πρωτ. 140324/2893/6.6.2016 
εισήγησή της και λαμβάνοντας υπόψη την 378/2012 
δικαστική απόφαση και το από Αύγουστο 2006 τοπο- 
γραφικό διάγραμμα εισηγήθηκε σύμφωνα και με την 
γνωμοδότηση της Νομικής Υπηρεσίας ΠΔΕ ότι δεν απορ¬ 
ρέει υποχρέωση άρσης της δέσμευσης συγκεκριμένου 
τμήματος του ακινήτου της προσφεύγουσας για την ανέ¬ 
γερση σχολείου αφού δεν ζητήθηκε από το δικαστήριο 
και υποχρέωση άρσης απαλλοτρίωσης διότι δεν ρυμο- 
τομείται η ιδιοκτησία Ε= 1263 τμ για την διάνοιξη οδών. 

12. Το ΣΥ.ΠΟ.Θ.Α. Π.Ε. Ηλείας στο από 29.5.2015 πρα¬ 
κτικό του, θέμα (Νο3/2018) γνωμοδότησε ομόφωνα 
σύμφωνα με την 378/2012 δικαστική απόφαση. 

13. Το γεγονός ότι από τις δ/ξεις της παρούσης δεν 
προκαλείται δαπάνη σε βάρος του κρατικού προϋπο¬ 
λογισμού και του προϋπολογισμού του αρμόδιου ΟΤΑ, 
αποφασίζουμε: 

Τη μη έγκριση της αιτούμενης τροποποίησης του 
εγκεκριμένου ρυμοτομικού σχεδίου στην περιοχή του 
5ου Δημοτικού Σχολείου (Θέση Κούβελος) του σχεδίου 
πόλεως Πύργου στην ιδιοκτησία κληρονόμων Γιαννι- 
κοπούλου Δήμητρας, σχετικά με άρση ρυμοτομικού 
βάρους της ιδιοκτησίας και η οποία σύμφωνα με το 
από Αύγουστο του 2006 τοπογραφικό διάγραμμα του 
Αγρονόμου - Τοπογράφου Μηχανικού Χρόνη Χρονό- 
πουλου που συνοδεύει την αίτηση τροποποίησης δεν 
ρυμοτομείται η ιδιοκτησία εμβαδού Ε=1.263 τμ για διά¬ 
νοιξη οδών γύρω από το Ε'Δημοτικό Σχολείο Πύργου σε 
σχέση με την αρχική ιδιοκτησία των δέκα (10) περίπου 
στρεμμάτων την οποία αφορά η προαναφερθείσα αριθμ. 
378/2012 δικαστική απόφαση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα θα αναρτηθεί στο διαδίκτυο, σύμφωνα με 
το V. 3861/2010 όπως ισχύει, μετά τη δημοσίευσή της 
σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Νοεμβρίου 2018 
Ο Αντιπεριφερειάρχης 
ΝΙΚΟΛΑΟΣ ΜΠΑΛΑΜΠΑΝΗΣ 


Αριθμ. 19530 _ (2) 

Τροποποίηση σχεδίου πόλης στο Ο.Τ. 1248 της 
συνοικίας Αγίων Αναργύρων της Δ.Ε. Βόλου του 
Ενιαίου Δήμου Βόλου. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 3, 186 και 283 του 
V. 3852/2010 «Νέα Αρχιτεκτονική της Αυτοδιοίκησης 
κ.λπ. (Καλλικράτης)» (ΦΕΚ 87 Α'/2010) όπως τροποποι¬ 
ήθηκαν, συμπληρώθηκαν, αντικαταστάθηκαν, διορθώ¬ 
θηκαν και ισχύουν ως σήμερα. 

2. Την με αριθμ. 15840/156612/4.10.2018 απόφαση 
του Αναπληρωτή Συντονιστή της Αποκεντρωμένης 
Διοίκησης Θεσσαλίας - Στερεός Ελλάδας (ΦΕΚ 4788/ 
Β'/26.10.2018) περί έγκρισης της 146/2018 (ορθή επανά¬ 
ληψη) περί ολικήςτροποποίησης-επικαιροποίησηςτου 
π.δ. 129/2010 (ΦΕΚ 222/27.12.2012 τ.Α') «Θργανισμός 
της Περιφέρειας Θεσσαλίας». 

3. Τις διατάξεις του ν.δ/τος της 17.7.1923 (ΦΕΚ 228/ 
Α716.8.1923) «περί σχεδίων πόλεων, κωμών και συνοι¬ 
κισμών του Κράτους και οικοδομής αυτών» όπως τρο¬ 
ποποιήθηκαν, συμπληρώθηκαν, αντικαταστάθηκαν, 
διορθώθηκαν και ισχύουν ως σήμερα. 

4. Τις διατάξεις του ν. 1337/1983 (ΦΕΚ 33/Α 74.3.1983) 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

5. Τις διατάξεις των άρθρων 152 και 154 του π.δ/τος 
της 14/27.7.1999, (ΦΕΚ 580 Δ71999) «Κώδικας Βασικής 
Πολεοδομικής Νομοθεσίας». 

6. Τις διατάξεις του άρθρου 29 του ν. 2831/2000 
(ΦΕΚ 140 Α72000) «Περί τροποποίησης των διατάξεων 
του V. 1577/1985 - Γ.Θ.Κ. και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
V. 3044/2002, (ΦΕΚ 197 Α72002) περί «Μεταφοράς συ- 
ντελεστού δομήσεως κ.λπ.». 

7. Τις διατάξεις της παρ. 8του άρθρου 4του ν. 2508/1997 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

8. Τις διατάξεις του ν. 4067/2012 «Νέος Θικοδομικός 
Κανονισμός» (ΦΕΚ 79/Α79.4.2012). 

9. Την Εγκ.-43511 /161 /55/13.6.1988 (Εγκ.55/88) «Θδη- 
γίες και προδιαγραφές για τροποποιήσεις, επεκτάσεις, 
ρυμοτομικών σχεδίων». 

10. Την Εγκ.-18894/6/5.5.2006 (Εγκ.6/06) «Άσκηση αρ¬ 
μοδιοτήτων πολεοδομικού σχεδιασμού». 

11. Την Εγκ.-29829/14.6.2012 (Εγκ.10/2012) «Αρμο¬ 
διότητες γνωμοδότησης ΣΥ.ΠΟ.Θ.Α. Περιφερειακών 
Ενοτήτων / Περιφερειών για θέματα πολεοδομικού 
σχεδιασμού». 

12. Τις διατάξεις του ν. 4315/2014 «Πράξεις εισφοράς 
σε γη και σε χρήμα - Ρυμοτομικές απαλλοτριώσεις και 
άλλες διατάξεις.» (ΦΕΚ 269/Α724.12.2014). 

13. Το β.δ. της 11.6.1956 (ΦΕΚ 144 Α') περί "Εγκρίσεως 
του ρυμοτομικού σχεδίου Βόλου". 

14. Την απόφαση Νομάρχη Μαγνησίας υπ'αριθμ. Τ.Κ. 
706/96/29.5.1997 (ΦΕΚ 524/Δ') έγκρισης αναθεώρησης 
του εγκεκριμένου ρυμοτομικού σχεδίου πόλης Βόλου Ν. 
Μαγνησίας στην Πολεοδομική ενότητα των συνοικιών 

Αγίων Αναργύρων και Νεάπολης, με την οποία δημιουρ- 
γείται οικόπεδο εμβαδού 78,13 τ.μ. το οποίο είναι προ- 
σκυρούμενο στους ιδιοκτήτες του Ο.Τ. 1248. 

15. Την απόφαση Γ.Γ. Αποκεντρωμένης Διοίκησης Θεσ¬ 
σαλίας - Στερεός Ελλάδας 3018/167095 (ΦΕΚ 237/Α.Α.Π./ 
4.11.2016) περί "Έγκρισης Μελέτης Αναθεώρησης και 
Επέκτασης του Γενικού Πολεοδομικού Σχεδίου Γ.Π.Σ.του 
Πολεοδομικού Συγκροτήματος (Π.Σ.) Βόλου". 

16. ΤοΤοπογραφικό Διάγραμμα με ημερομηνία Μάρ¬ 
τιος 2018, που συντάχθηκε από τον Διπλ. Πολιτικό Μηχ/ 
κό Μ. Πατέλη και συνοδεύει την με αριθμ. 343/2018 από¬ 
φαση του Δ.Σ. Βόλου. 

17. Την Τεχνική Έκθεση του ιδιώτη Πολ. Μηχανικού 
Μενέλαου Πατέλη. 

18. Την υπ'αριθμ. πρωτ. 34071/19.4.2018 εισήγηση της 
ΖΣ/νσης Υπηρεσίας Δόμησης του Δήμου Βόλου. 

19. Την υπ' αριθμ. 55/2018 απόφαση της Επιτροπής 
Ποιότητας Ζωής. 

20. Την υπ' αριθμ. 343/2018 απόφαση του Δ.Σ. Βόλου. 

21. Τη δημοσίευση της περίληψης της παραπάνω 
απόφασης στις 8 και 9 Ιουνίου του 2018 σε δύο τοπικές 
εφημερίδες. 

22. Την με αριθμ. πρωτ. 46712/1.5.2018 ανακοίνωση 
της με αριθμ. 343/2018 απόφασης του Δ.Σ. Βόλου, η 
οποία επιδόθηκε στους άμεσα και έμμεσα ενδιαφερο¬ 
μένους. 

23. Την από 4.7.2018 Βεβαίωση του Αντιδημάρχου Τε¬ 
χνικών Υπηρεσιών - Δόμησης - Βιώσιμης Κινητικότητας 
ότι με την προτεινόμενη τροποποίηση δε θίγονται άρτια 
οικόπεδα, δεν υφίστανται μη άρτια οικόπεδα, δε θίγονται 
οικοδομές νομίμως υφιστάμενες και δεν προκαλείται 
δαπάνη σε βάρος του Δημοσίου. 

24. Την επί του τυπογραφικού σχεδίου βεβαίωση ότι η 
περιοχή βρίσκεται σε απόσταση μεγαλύτερη των 500μ. 
από τη θάλασσα, από περιοχές ιδιαίτερου φυσικού κάλ¬ 
λους, από κηρυγμένους αρχαιολογικούς χώρους, από 
δάση ή δασικές εκτάσεις καθώς και από περιοχές που 
προστατεύονται σύμφωνα με τα άρθρα 18 και 19 του 
V. 1650/1986 ή βάσει διεθνών συνθηκών. 

25. Την αιτιολογική έκθεση της ΖΣ/νσης Υπηρεσίας Δό¬ 
μησης για την τροποποίηση του σχεδίου πόλης στο Ο.Τ. 
1248 της συνοικίας Αγ. Αναργύρων της Δ.Ε. Βόλου. 

26. Το με αριθμ. πρωτ. 57470/5.7.2018 έγγραφο της 
Δ/νσης Υπηρεσίας Δόμησης του Δήμου Βόλου, με το 
οποίο διαβιβάστηκε στην Υπηρεσία ο φάκελος της 
προτεινόμενης ρύθμισης του θέματος και με το οποίο 
βεβαιώνεται ότι κατά της υπ' αριθμ. 343/2018 απόφασης 
του Δ.Σ. Βόλου δεν υποβλήθηκαν ενστάσεις μέσα στη 
νόμιμη προθεσμία. 

27. Την από 9.7.2018 αίτηση επίσπευσης του Τσούκα 
Δημήτριου. 

28. Το με αριθμ. 6787/26.7.2018 έγγραφο της Δ/νσης 
Περιβάλλοντος και Χωρικού Σχεδιασμού της Περιφέ¬ 
ρειας Θεσσαλίας προς το ΣΥ.ΠΘ.Θ.Α. Π.Ε. Μαγνησίας και 
Σποράδων με το οποίο διαβιβάστηκε η από 26.7.2018 
εισήγηση της υπηρεσίας και το τυπογραφικό διάγραμμα 
που τη συνοδεύει. 

29. Το απόσπασμα του Πρακτικού της 7ης/3.9.2018 
Συνεδρίασης του ΣΥ.ΠΘ.Θ.Α. Π.Ε. Μαγνησίας και Σπο¬ 


ράδων (Πράξη 45η), με το οποίο το Συμβούλιο αποφά¬ 
σισε ομόφωνα την αναβολή λήψης απόφασης για την 
επόμενη συνεδρίαση προκειμένου να προσκομιστούν 
συμπληρωματικά στοιχεία. 

30. Το με αριθμ. 6787/26.7.2018 έγγραφο της Δ/νσης 
Περιβάλλοντος και Χωρικού Σχεδιασμού της Περιφέ¬ 
ρειας Θεσσαλίας προς το Δήμο Βόλο σχετικά με την 
συμπλήρωση του φακέλου σύμφωνα με το ανωτέρω 
29ο σχετικό. 

31 .Το με αριθμ. πρωτ. 75456/21.9.2018 έγγραφο της 
Δ/νσης Υπηρεσίας Δόμησης του Δήμου Βόλου, με το 
οποίο διαβιβάστηκαν στην Υπηρεσία τα συμπληρω¬ 
ματικά στοιχεία που ζητήθηκαν από το ΣΥ.ΠΘ.Θ.Α. Π.Ε. 
Μαγνησίας και Σποράδων. 

32. Το με αριθμ. 16060/28.9.2018 έγγραφο της Δ/νσης 
Περιβάλλοντος και Χωρικού Σχεδιασμού της Περιφέρει¬ 
ας Θεσσαλίας προς το ΣΥ.ΠΘ.Θ.Α. Π.Ε. Μαγνησίας και 
Σποράδων με το οποίο διαβιβάστηκαν επιπρόσθετα 
στοιχεία. 

33. Το με αριθμ. πρωτ. 168/25.10.2018 έγγραφο του 
ΣΥ.ΠΘ.Θ.Α. Π.Ε. Μαγνησίας και Σποράδων (αριθμ. πρωτ. 
εισερχ. 19530/29.10.2018), με το οποίο διαβιβάστηκε 
στην υπηρεσία το απόσπασμα του Πρακτικού της 10ης 
Συνεδρίασης 23.10.2018, με το οποίο το συμβούλιο απο¬ 
φασίζει ομόφωνα ως προς την έγκριση της τροποποίη¬ 
σης του θέματος. 

Επειδή: 

1. Ο φάκελος είναι πλήρης, από τυπικής απόψεως, 
όσον αφορά τα απαιτούμενα δικαιολογητικά που πρέ¬ 
πει να περιέχοντας (όπως αυτά ορίζονται στις σχετικές 
με το θέμα εγκυκλίους του Υ.ΠΕ.ΧΩ.Δ.Ε.). 

2. Στο συγκεκριμένο Θ.Τ. 1248 που περικλείεται από 
τις οδούς Ναυπλίου -Τσελεπιτσάρη - Ναυαρίνου - Πλα- 
τυγένους, προτείνεται η μετατόπιση της οικοδομικής 
και ρυμοτομικής γραμμής στο τμήμα της πλευράς του 
Θ.Τ. από την οδό Ναυπλίου στη διασταύρωσή της με την 
οδόΤσιλεπιτσάρη. 

3. Με την προτεινόμενη τροποποίηση, α) η οδός Ναυ¬ 
πλίου θα διατηρήσει το πλάτος της στα δέκα (10,00) μέ¬ 
τρα, β) θα αποφευχθεί η μείωση του πλάτους του πεζο¬ 
δρομίου στο οποίο εδράζεται και στύλος της ΔΕΗ, γ) ο 
δρόμος θα έχει επαρκή ορατότητα για τους οδηγούς 
και δ) θα προκύψει αύξηση κοινόχρηστου χώρου κατά 
78,13 τ.μ.. 

4. Σύμφωνα με το άρθρο 1 παρ. 1.3α του ν.δ. 17.7.1923, 
κάθε τροποποίηση εγκεκριμένου ρυμοτομικού σχεδίου 
πρέπει να κατευθύνεται από πολεοδομικά κριτήρια και 
να αποβλέπει στη θεραπεία πολεοδομικών αναγκών, 
υγιεινής, συγκοινωνίας, ασφάλειας, οικονομίας και αι¬ 
σθητικής, τις οποίες εμφανίζει η οικιστική ανάπτυξη και 
διαμόρφωση της πόλης στην εξέλιξή της. 

5. Σύμφωνα με το άρθρ. 10 παρ. 4α του ν. 3044/2002, 
οι τροποποιήσεις εγκεκριμένων ρυμοτομικών σχεδίων 
πόλεων δεν πρέπει να επιφέρουν μείωση της συνολικής 
επιφάνειας κοινόχρηστων χώρων, ούτε των αναγκαίων 
κοινωφελών χώρων σύμφωνα με τα γενικά πλαίσια χρή¬ 
σεων γης (ΓΠΣ, ΣΧΘΘΑΠ). Στη συγκεκριμένη περίπτωση 
έχουμε αύξηση κοινόχρηστων χώρων κατά 78,13 τ.μ.. 

6. Σύμφωνα με το Γ.Π.Σ. Πολεοδομικού Συγκροτήμα¬ 
τος Βόλου (ΦΕΚ 237/Α.Α.Π./2016) οι επιτρεπόμενες χρή- 

σεις γης είναι αυτές του Τομέα 2α (Απόφαση Νομάρχη 
2565/1996) (ΦΕΚ 504/Δ71996). 

7. Με την προτεινόμενη ρύθμιση δεν προκαλείται δα¬ 
πάνη σε βάρος του Κρατικού Προϋπολογισμού και του 
Ο.Τ.Α., αποφασίζουμε: 

1. Την έγκριση της τροποποίησης του σχεδίου πόλης 
στο Ο.Τ. 1248 της συνοικίας Αγίων Αναργύρων της Δ.Ε. 
Βόλου του ενιαίου Δήμου Βόλου, σύμφωνα με το εγκε¬ 
κριμένο τοπογραφικό διάγραμμα που συνοδεύει την 
παρούσα. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

3. Επιτρέπεται η υποβολή προσφυγής στο Γενικό 
Γραμματέα Αποκεντρωμένης Διοίκησης Θεσσαλίας και 


Στερεός Ελλάδας μέχρι συστάσεως της αυτοτελούς Υπη¬ 
ρεσίας εποπτείας ΟΤΑ (Ελεγκτής Νομιμότητας), μόνο για 
Παράβαση του νόμου, σύμφωνα με τις διατάξεις 227 
του V. 3852/2010 (ΦΕΚ 87/Α'/2010) και σε προθεσμία 
δέκα πέντε (15) ημερών, από τη δημοσίευσή της ή την 
ανάρτησή της στο διαδίκτυο ή απάτην κοινοποίησή της 
ή αφού έλαβε γνώση αυτής. 

Η απόφαση αυτή με το σχεδιάγραμμα που την συνο¬ 
δεύει να δημοσιευθούν στην Εφημερίδα της Κυβερνή¬ 
σεως. 

Λάρισα, 31 Οκτωβρίου 2018 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στα Υπαυργείσ Διαικητι- 
κής Ανασυγκρότησης και έχει την ευθύνη τόσα για τη σύνταξη, διαχείριση, εκτύπωση και 
κυκλαφαρία των Φύλλων της Εφημερίδας της Κυβερνήσεως (ΦΕΚ), όσα και για την κάλυψη 
των εκτυπωτικών - εκδατικών αναγκών ταυ δημασίαυ και ταυ ευρύτερσυ δημόσιαυ τσμέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.6ΐ.9ΐ', την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςί·· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν6ΐ]ΐπ35ΐ6Γ.6ΐ@6ΐ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θί.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.6ΐ.9Γ 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: Ιΐ6ΐρά65ΐ(.βΙ@6ΐ.9>' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ}ΐη35ΐ6Γ.6ΐ@6ΐ.9>' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3ΐηηΐ3ΐ6ί3@6ΐ·9'' 

Ωράριο για το κοινό: Δευτέρα ως Παρασκευή: 8:00 -13:30 


^ για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπό μας. 




























